
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


10 Νοεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3951 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αριθ. Φ.30316/27641/Δ 9/8561 (1) 

Έγκριση υπέρβασης του ανωτάτου ορίου των 
επιτρεπόμενων κατ' έτος ημερών μετακίνησης 
εκτός έδρας μετακινουμένων προσώπων του Με¬ 
τοχικού Ταμείου Πολιτικών Υπαλλήλων (ΜΤΠΥ) 
για το έτος 2017. 


ΑΠΟΦΑΣΕΙΣ 


1 

Έγκριση υπέρβασης του ανωτάτου ορίου των επι¬ 
τρεπόμενων κατ' έτος ημερών μετακίνησης εκτός 
έδρας μετακινουμένων προσώπων του Μετοχι¬ 
κού Ταμείου Πολιτικών Υπαλλήλων (ΜΤΠΥ) για το 
έτος 2017. 

2 

Τροποποίηση της αριθ. ΔΙΔΚ/Φ.38/4/οικ.28538 
(ΦΕΚ3212 Β'/13.09.2017, ΑΔΑ:6Ψ3ΖΑ65ΧΘΨ-ΕΧΔ) 
απόφασης «Σύσταση και ορισμός μελών της Κε¬ 
ντρικής Επιτροπής Κινητικότητας του Υπουργείου 
Διοικητικής Ανασυγκρότησης» 

3 

Επιβολή πολλαπλού τέλους στον ΑΙΚίθΐη ΑόδυΙΙδΓι 
του ΑΜιτίΒά και της Νθγίθθ για τελωνειακή παρά¬ 
βαση. 

4 

Επιβολή πολλαπλού τέλους στον ΚϊΙΙθπϊ 
Μ οΓίθίΤΗΤίθά του ΡθΜά και της ΑιτίβΙ για τελωνεια- 
κή παράβαση. 

5 

Έγκριση της 1/2016 αποφάσεως της Ολομέλειας 
των Δικαστών του Διοικητικού Πρωτοδικείου Τρί- 
πολης περί τροποποίησης του Διοικητικού Πρω¬ 
τοδικείου Τρίπολης του Κανονισμού Εσωτερικής 
Υπηρεσίας του Δικαστηρίου. 

6 

Έγκριση της 3/2016 αποφάσεως της Ολομέλειας 
του Διοικητικού Πρωτοδικείου Χανίων περί συ¬ 
μπλήρωσης του Κανονισμού Εσωτερικής Υπηρε¬ 
σίας του Δικαστηρίου. 

7 

Καθορισμός γνωστικού αντικειμένου υπηρετού- 
ντος μέλους ΕΔΙΠ του Παντείου Πανεπιστημίου 
Κοινωνικών και Πολιτικών Επιστημών. 


ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 της υποπαραγράφου 
Δ.9 της παραγράφου Δ του άρθρου 2 του μέρους Β' του 
ν. 4336/2015 «Συνταξιοδοτικές διατάξεις - Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσεις για την 
υλοποίηση της Συμφωνίας Χρηματοδότησης» (ΦΕΚ 94 Α'). 

2. Το π.δ. 94/2011 «Οργανισμός Μετοχικού Ταμείου 
Πολιτικών Υπαλλήλων» (ΦΕΚ 225 Α'). 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

4. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης Υπουργών, Αναπληρωτών 
Υπουργών και Υφυπουργών» (ΦΕΚ 116 Α'). 

5. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(ΦΕΚ 210 Α'). 

6. Την Υ29/08-10-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (ΦΕΚ 2168 Β'). 


















48114 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3951/10.11.2017 


7. Την αριθ. οικ.44549/Δ9.12193/08-10-2015 απόφαση 
του Πρωθυπουργού και του Υπουργού Εργασίας, Κοινω¬ 
νικής Ασφάλισης και Κοινωνικής Αλληλεγγύης «Ανάθεση 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης, Αναστάσιο Πε- 
τρόπουλο» (ΦΕΚ 2169 Β'), όπως τροποποιήθηκε με την 
αριθ. οικ.: 54051/Δ9.14200/22-11-2016 απόφαση του 
Πρωθυπουργού και της Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης (ΦΕΚ 3801 Β'). 

8. Την αριθ. Φ.30316/52805/Δ9/13850/30-03-2017 
απόφαση των Υπουργών Εργασίας, Κοινωνικής Ασφά¬ 
λισης και Κοινωνικής Αλληλεγγύης και Οικονομικών 
«Καθορισμός ανωτάτου ορίου των επιτρεπόμενων κατ’ 
έτος ημερών μετακίνησης εκτός έδρας μετακινουμένων 
προσώπων του Μετοχικού Ταμείου Πολιτικών Υπαλλή¬ 
λων (ΜΤΠΥ)» (ΦΕΚ 1215 Β'). 

9. Το με αριθ. 39972/15-06-2017 έγγραφο του ΜΤΠΥ. 

10. Την ανάγκη μετακίνησης εκτός έδρας πέραν του 
ανώτατου επιτρεπόμενου ορίου, τριών (3) υπαλλήλων 
του ΜΤΠΥ προκειμένου να συνεχιστεί η διενέργεια προ¬ 
γραμματισμένων ελέγχων, κατά το β' εξάμηνο του έτους 
2017, σε άλλες υπηρεσίες του δημοσίου τομέα, σε ΝΠΔΔ 
και ΟΤΑ με στόχο την ορθή διενέργεια και απόδοση των 
εισφορών και πόρων του. 

11. Το γεγονός, ότι η δαπάνη που προκαλείται με την 
απόφαση αυτή ανέρχεται στο ποσό των 13.500,00 € περί¬ 
που και θα βαρύνει τον προϋπολογισμό του ΜΤΠΥ έτους 
2017 (ΚΑΕ 0711,0715, 0721). 

12. Την με αριθ. πρωτ. 41833/1561 /14-09-2017 εισήγη¬ 
ση της Προϊσταμένης Γενικής Διεύθυνσης Οικονομικών 
Υπηρεσιών, σύμφωνα με την παρ. 5 (ε) του άρθρου 24 
του ν. 4270/2014 (ΦΕΚ 143 Α'), αποφασίζουμε: 

Εγκρίνεται η υπέρβαση του ανώτατου ορίου των επι¬ 
τρεπόμενων ημερών μετακίνησης εκτός έδρας, που κα¬ 
θορίστηκε με την Φ.30316/52805/Δ9/13850/30-03-2017 
απόφαση των Υπουργών Εργασίας, Κοινωνικής Ασφά¬ 
λισης και Κοινωνικής Αλληλεγγύης και Οικονομικών, 
για τρεις (3) υπαλλήλους του τμήματος ελεγκτών του 
Μετοχικού Ταμείου Πολιτικών Υπαλλήλων (ΜΤΠΥ), για 
το έτος 2017, ως εξής: 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Οκτωβρίου 2017 
Οι Υπουργοί 
Υφυπουργός Εργασίας, 

Κοινωνικής Ασφάλισης Αναπληρωτής Υπουργός 

και Κοινωνικής Αλληλεγγύης Οικονομικών 

ΑΝΑΣΤΑΣΙΟΣ ΠΕΤΡΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθ. ΔΙΔΚ/Φ.38/4/ΟΙΚ .36085 (2) 

Τροποποίηση της αριθ. ΔΙΔΚ/Φ.38/4/οικ.28538 
(ΦΕΚ 3212 Β'/13.09.2017, ΑΔΑ:6Ψ3ΖΑ65ΧΘΨ- 
ΕΧΔ) απόφασης «Σύσταση και ορισμός μελών της 
Κεντρικής Επιτροπής Κινητικότητας του Υπουρ¬ 
γείου Διοικητικής Ανασυγκρότησης» 

Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Ι.Τις διατάξεις: 

α) του άρθρου 5 του ν. 4440/2016 (Α' 224) «Ενιαίο 
Σύστημα Κινητικότητας στη Δημόσια Διοίκηση και την 
Τοπική Αυτοδιοίκηση, υποχρεώσεις των προσώπων 
που διορίζονται στις θέσεις των άρθρων 6 και 8 του 
ν. 4369/2016, ασυμβίβαστα και πρόληψη των περιπτώ¬ 
σεων σύγκρουσης συμφερόντων και λοιπές διατάξεις» 
όπως τροποποιήθηκε από την παρ. 1 του άρθρου 38 του 
ν. 4456/2017 (ΦΕΚ Α' 24), 

β) των άρθρων 13-15 του ν. 2690/1999 (ΦΕΚ Α' 45) 
«Κύρωση του Κώδικα Διοικητικής Διαδικασίας και άλλες 
διατάξεις» όπως ισχύει, 

γ) του π.δ. 99/2014 (Α' 166) «Οργανισμός του Υπουρ¬ 
γείου Διοικητικής Μεταρρύθμισης και Ηλεκτρονικής 
Διακυβέρνησης», όπως ισχύει, 

δ) του π.δ. 123/2016 (ΦΕΚ Α' 208) «Ανασύσταση και 
μετονομασία του Υπουργείου Διοικητικής Μεταρρύθμι¬ 
σης και Ηλεκτρονικής Διακυβέρνησης, ανασύσταση. 

Υποδομών, Μεταφορών και Δικτύων», 

ε) του π.δ. 125/2016 (ΦΕΚ Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. Την αριθ. ΔΙΔΑΔ/Φ.49Κ/80/οικ.29308/08.09.2017 
(ΦΕΚ 3347 Β722.09.2017, ΑΔΑ:6Ω4Λ465ΧΘΨ-6ΔΙ) από¬ 
φαση με θέμα «Στελέχωση, οργάνωση και λειτουργία της 
Γραμματείας της Κεντρικής Επιτροπής Κινητικότητας». 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την αριθ. ΔΙΔΚ/Φ.38/4/οικ.28538 
(ΦΕΚ 3212 Β'/13.09.2017, ΑΔΑ:6Ψ3ΖΑ65ΧΘΨ-ΕΧΔ) από¬ 
φαση ως εξής: 

1) Το εδάφιο «Γραμματέας της Κεντρικής Επιτροπής 
Κινητικότητας με τον αναπληρωτή του ορίζεται υπάλλη¬ 
λος του Υπουργείου Διοικητικής Ανασυγκρότησης», του 
μέρους Α' της αριθ. ΔΙΔΚ/Φ.38/4/οικ.28538 (ΦΕΚ 3212 Β'/ 
13.09.2017, ΑΔΑ:6Ψ3ΖΑ65ΧΘΨ-ΕΧΔ) απόφασης, ως εξής: 
«Γραμματείς της Κεντρικής Επιτροπής Κινητικότητας με 
τους αναπληρωτές τους ορίζονται υπάλληλοι του Υπουρ¬ 
γείου Διοικητικής Ανασυγκρότησης». 

2) Το εδάφιο «Γραμματέαςτης Επιτροπής ορίζεται. 

αποσπασμένος στο Υπουργείο Διοικητικής Ανασυγκρό¬ 
τησης.» του μέρους Β' της αριθ. ΔΙΔΚ/Φ.38/4/οικ.28538 
(ΦΕΚ 3212 Β'/13.09.2017, ΑΔΑ:6Ψ3ΖΑ65ΧΘΨ-ΕΧΔ) από¬ 
φασης, ως εξής: «Γραμματείς της Κεντρικής Επιτροπής 
ορίζονται οι: α) Αργυρώ Γραμματικάκη του Εμμανουήλ, 
μόνιμη υπάλληλος με βαθμό Α' κατηγορίαςΤΕ και κλά¬ 
δου Διοικητικού Λογιστικού του Υπουργείου Διοικητικής 
Ανασυγκρότησης με αναπληρωτή τον Αλέξιο Αρβανίτη 













Τεύχος Β'3951/10.11.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


48115 


του Γεωργίου, μόνιμο υπάλληλο με βαθμό Α' κατηγορίας 
ΠΕ και κλάδου Διοικητικού Οικονομικού της Περιφέρειας 
Αττικής αποσπασμένος στο Υπουργείο Διοικητικής Ανα¬ 
συγκρότησης, και β) Νίκη Σταματοπούλου του Αντωνίου, 
μόνιμη υπάλληλος με βαθμό Α' κατηγορίας ΠΕ και κλά¬ 
δου Διοικητικού Οικονομικού του Εθνικού Κέντρου 
Δημόσιας Διοίκησης και Αυτοδιοίκησης (Ε.Κ.Δ.Δ.Α.) 
αποσπασμένη στο Υπουργείο Διοικητικής Ανασυγκρό¬ 
τησης, με αναπληρώτρια την Μαρία-Λίντα Ζωγράφου 
του Χρήστου, μόνιμη υπάλληλο με βαθμό Β' κατηγορίας 
ΠΕ και κλάδου Διοικητικής Οργάνωσης του Υπουργείου 
Διοικητικής Ανασυγκρότησης.». 

Κατά τα λοιπά, εξακολουθεί να ισχύει η αριθ. ΔΙΔΚ/ 
Φ.38/4/οικ.28538 (ΦΕΚ 3212 Β'/13.09.2017, ΑΔΑ: 
6Ψ3ΖΑ65ΧΘΨ-ΕΧΔ) απόφασης «Σύσταση και ορισμός 
μελών της Κεντρικής Επιτροπής Κινητικότητας του 
Υπουργείου Διοικητικής Ανασυγκρότησης» κατά το μέ¬ 
ρος που δεν τροποποιείται από την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2017 

Η Υπουργός 

ΟΛΓΑ ΓΕΡΟΒΑΣΙΛΗ 


(3) 

Επιβολή πολλαπλού τέλους στον ΑΙΚϊθιτι 
Α βάυΙΙδΓι του ΑΓιιτίΒά και της Νθγίθθ για τελω- 
νειακή παράβαση. 

Δυνάμει της αριθ. 39/2016 καταλογιστικής πράξης του 
Προϊστάμενου του Τελωνείου Χίου, που εκδόθηκε την 
1 η/11/2016, κατά τις διατάξεις των άρθρων 142 παρ. 2 
και 155 του ν. 2960/2001 «Περί Εθνικού Τελωνειακού 
Κώδικα» και δημοσιεύεται σύμφωνα με το άρθρο 152 
παρ. 5 του ίδιου ως άνω νόμου για διαπραχθείσα τελω- 
νειακή παράβαση (λαθρεμπορία καπνικών), επιβλήθη¬ 
κε εις βάρος του ΑΙΚίθΐη ΑόάυΙΙπΓι του ΑΡιιτίΒά και της 
Ν3γίθθ, πρώην κατοίκου Σούδας της πόλης της Χίου 
και νυν αγνώστου διαμονής, άνευ Α.Φ.Μ., κατόχου του 
αριθ. 84205/08-08-2016 δελτίου αιτήσαντος πολιτικού 
ασύλου, γεν. 31-01-1991 στη Συρία, πολλαπλό τέλος 
ποσού χιλίων πεντακοσίων ευρώ (1.500 €), λόγω του 
ότι το τριπλάσιο των αναλογούντων στα υπό κρίση κα¬ 
πνικά δασμών και φόρων δεν υπερβαίνει το άνω ποσό, 
σύμφωνα με τις διατάξεις του άρθρου 155 παρ. 2γ του 
ν. 2960/2001. Το ανωτέρω ποσό υπόκειται κατά την 
είσπραξη του σε Τ.Χ. και ΟΓΑ (2,4%), σύμφωνα με τον 
ΚώδικαΤελών Χαρτοσήμου. 

Κατά της άνω πράξης επιτρέπεται προσφυγή ενώπι¬ 
ον του αρμόδιου Διοικητικού Πρωτοδικείου εντός 30 
ημερών από τη δημοσίευσή της στην Εφημερίδα της 
Κυβερνήσεως. 

Ο Προϊστάμενος 
ΘΕΟΧΑΡΗΣ ΓΙΑΛΟΥΡΗΣ 


(4) 

Επιβολή πολλαπλού τέλους στον ΚΜΙβπϊ 
Μ οΓίΒΟίΠΊθά του Ρ3ΐϊά και της ΑπιβΙ γιατελωνεια- 
κή παράβαση. 

Δυνάμει της αριθ. 27/2017 καταλογιστικής πράξης του 
Προϊστάμενου του Τελωνείου Χίου, που εκδόθηκε την 
7η/9/2017, κατά τις διατάξεις των άρθρων 142 παρ. 2 
και 155 του ν. 2960/2001 «Περί Εθνικού Τελωνειακού 
Κώδικα» και δημοσιεύεται σύμφωνα με το άρθρο 152 
παρ. 5 του ίδιου ως άνω νόμου για διαπραχθείσα τελω- 
νειακή παράβαση (λαθρεμπορία καπνικών), επιβλήθη¬ 
κε εις βάρος του ΚίΙΙθηί ΜοΓιΒίηιηθά του Ρ3πά και της 
ΑπτίβΙ, αγνώστου διαμονής, άνευ Α.Φ.Μ., κατόχου του 
αριθ. 194629/23-05-2017 Δελτίου Αιτούντος Διεθνή 
Προστασία, γεν. 12-04-1993, υπηκόου Παλαιστίνης, 
πολλαπλό τέλος ποσού τεσσάρων χιλιάδων οκτακόσιων 
εξήντα επτά ευρώ και πενήντα έξι λεπτών (4.867,56 €), 
σύμφωνα με τις διατάξεις του άρθρου 150 παρ. 1 εδ. α' 
του ν. 2960/2001. Το ανωτέρω ποσό υπόκειται κατά την 
είσπραξή του σε Τ.Χ. και ΟΓΑ (2,4%), σύμφωνα με τον 
ΚώδικαΤελών Χαρτοσήμου. 

Κατά της άνω πράξης επιτρέπεται προσφυγή ενώπι¬ 
ον του αρμόδιου Διοικητικού Πρωτοδικείου εντός 30 
ημερών από τη δημοσίευσή της στην Εφημερίδα της 
Κυβερνήσεως. 

Ο Προϊστάμενος 
ΘΕΟΧΑΡΗΣ ΓΙΑΛΟΥΡΗΣ 


Αριθ. 8/2017 _ (5) 

Έγκριση της 1 /2016 αποφάσεως της Ολομέλειας 
των Δικαστών του Διοικητικού Πρωτοδικείου 
Τρίπολης περί τροποποίησης του Διοικητικού 
Πρωτοδικείου Τρίπολης του Κανονισμού Εσω¬ 
τερικής Υπηρεσίας του Δικαστηρίου. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 30 Μάίου 2017, ημέρα Τρίτη και ώρα 14:00 
συνήλθε στο κατάστημα του Συμβουλίου της Επικρά¬ 
τειας και στην αίθουσα συνεδριάσεων της Ολομέλειας, 
αποτελούμενο από τα μέλη του: Νικ. Σακελλαρίου, Πρόε¬ 
δρο, Αθ. Ράντο, Ε. Σαρπ, Ν. Μαρκουλάκη, Μ. Καραμανώφ, 
Αικ. Σακελλαροπούλου, I. Γράβαρη, Αντιπροέδρους του 
Συμβουλίου της Επικράτειας και τους Συμβούλους I. Μα- 
ντζουράνη, Αικ. Χριστοφορίδου, Μ.-Ε. Κωνσταντινίδου, 
Γ. Ποταμιά, Μ. Γκορτζολίδου, Ε. Νίκα, Ε. Αντωνόπουλο, 
Σ. Μαρκάτη, Σ. Χρυσικοπούλου, Μ. Παπαδοπούλου, 
Β. Αραβαντινό, Δ. Κυριλλόπουλο, Α. Καλογεροπούλου, 
Ε. Κουσιουρή, Β. Ραφτοπούλου, Κ. Φιλοπούλου, Ο. Αραβά- 
νη, Κ. Πισπιρίγκο, Α. Χλαμπέα, Δ. Μακρή, Μ. Πικραμένο, 
Β. Αναγνωστοπούλου - Σαρρή, Π. Μπράίμη, Π. Χαμάκο, 
Σ. Βιτάλη, Ηλ. Μάζο, Α.-Μ. Παπαδημητρίου, Χρ. Ντου- 
χάνη, Β. Κίντζιου, Ο. Τζοβαρίδου, Ε. Παπαδημητρίου, 
Κ. Νικολάου, Β. Πλαπούτα, Δ. Εμμανουηλίδη, Ο. Παπα¬ 
δοπούλου, Μ. Σωτηροπούλου, I. Σύμπλη, Π. Τσούκα, 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3951/10.11.2017 


Κ. Κονιδιτσιώτου, Α. Γαλενιανού - Χαλκιαδάκη, Α. Μίντζια 
και I. Σπερελάκη.Τα λοιπά μέλη, αν και προσκλήθηκαν, 
δεν εμφανίσθηκαν, γιατί είχαν κώλυμα. Παρέστη επίσης 
η Γραμματέας Ελ. Γκίκα, Αναπληρώτρια Προϊσταμένη 
της Διεύθυνσης της Γραμματείας του Συμβουλίου της 
Επικράτειας. Θέμα της συζήτησης, σύμφωνα με την πρό¬ 
σκληση του Προέδρου, ήταν η έγκριση της 1/2016 απο- 
φάσεως της Ολομέλειας των Δικαστών του Διοικητικού 
Πρωτοδικείου Τρίπολης. 

Το Συμβούλιο άκουσε την εισηγήτρια της υποθέσεως, 
Σύμβουλο της Επικράτειας Μ. Γκορτζολίδου. 

Σκέφθηκε κατά τον Νόμο 

1. Επειδή, με το ΓΠ3261 /18.10.2016 έγγραφο της 
Προέδρου που διευθύνει το Διοικητικό Πρωτοδικείο 
Τρίπολης υποβλήθηκε στο Συμβούλιο της Επικράτειας 
προς έγκριση η 1/2016 απόφαση της Ολομέλειας των 
Δικαστών του Διοικητικού Πρωτοδικείου Τρίπολης, με 
την οποία τροποποιήθηκε και συμπληρώθηκε ο Κανονι¬ 
σμός Εσωτερικής Υπηρεσίας του εν λόγω Δικαστηρίου, 
κατόπιν της 5/2016 αναπεμπτικής του Συμβουλίου της 
Επικράτειας σε Συμβούλιο. Ήδη κατόπιν προσκλήσεως 
του Π ροέδρου του Συμβουλίου της Επικράτειας, εισάγε- 
ται προς έγκριση η απόφαση αυτή. 

2. Επειδή, κατά το στοιχ. Α' παρ. 1 του άρθρου 17 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία... καταρτίζουν κανονι¬ 
σμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του αυτού 
στοιχείου και άρθρου, όπως η παράγραφος αυτή αντι- 
καταστάθηκε με το άρθρο 86 παρ. 1 του ν. 4055/2012, 
(Α' 51) «4. Ο Υπουργός Δικαιοσύνης, Διαφάνειας και 
Ανθρωπίνων Δικαιωμάτων, ο Εισαγγελέας του Αρείου 
Πάγου, ο Γενικός Επίτροπος της Επικράτειας του Ελε¬ 
γκτικού Συνεδρίου, ο Γενικός Επίτροπος της Επικράτειας 
των τακτικών διοικητικών δικαστηρίων και ο Πρόεδρος 
του οικείου Συμβουλίου Επιθεώρησης έχουν δικαίωμα 
να ζητήσουν τη σύνταξη, συμπλήρωση, τροποποίηση 
ή αντικατάσταση κανονισμού, του οικείου δικαστηρίου 
και δικαιοδοτικού κλάδου». 

Τέλος, κατά την παρ. 7, όπως η παράγραφος αυτή αντι- 
καταστάθηκε μετο άρθρο 86 του ν. 4055/2012 (Α' 51), «7. 
Οι κανονισμοί και οι τροποποιήσεις τους υποβάλλονται 
αμέσως στις οικείες ολομέλειες των ανώτατων δικαστη¬ 
ρίων, οι οποίες έχουν δικαίωμα συμπλήρωσης, τροπο¬ 
ποίησης ή ακύρωσης αυτών, ως προς άλατα σημεία και 
ειδικότερα ως προς τον αριθμό των δικασίμων και των 
υποθέσεων που προσδιορίζονται σε κάθε δικάσιμο. Οι 
κανονισμοί ισχύουν μόνο μετά την τελική έγκριση τους 
από τις ολομέλειες των ανώτατων δικαστηρίων και αφού 
διαβιβαστούν στον Υπουργό Δικαιοσύνης, Διαφάνειας 
και Ανθρωπίνων Δικαιωμάτων δημοσιεύονται στην Εφη¬ 
μερίδα της Κυβερνήσεως». 

3. Επειδή, εξάλλου, όπως έχει γίνει δεκτό (Πρακτικά 
10/2012, 12/2012, 5/2013, 6/2013, 8/2013, 21/2013, 
3/2014, 6/2014, 15/2014, 16α/2014 11/2015 της Ολο- 
μελείαςτου Συμβουλίου της Επικράτειας σε Συμβούλιο), 
καθ’ ερμηνεία των διατάξεων που μνημονεύθηκαν στην 


σκέψη 2, η Ολομέλεια του Συμβουλίου της Επικράτειας 
σε Συμβούλιο, ελέγχοντας υποβαλλόμενο προς έγκριση 
κανονισμό εσωτερικής υπηρεσίας τακτικού διοικητικού 
δικαστηρίου, έχει την αρμοδιότητα, χωρίς να υποκαθί¬ 
σταται στην κρίση των δικαστών της Ολομέλειας του 
οικείου δικαστηρίου, να ελέγχει κατά πόσο συγκεκρι¬ 
μένες ρυθμίσεις του κανονισμού, και ιδίως αυτές που 
συνάπτονται μετο σκοπό της εύρυθμης και αποτελεσμα¬ 
τικής λειτουργίας του δικαστηρίου από πλευράς ταχείας 
διεκπεραιώσεως των εισαγόμενων σ' αυτό υποθέσεων, 
εξυπηρετούν τον εν λόγω σκοπό και να υποδεικνύει την 
προσθήκη σχετικών ρυθμίσεων. Εξάλλου, οι ανωτέρω 
διατάξεις δεν απονέμουν στο Συμβούλιο της Επικράτει¬ 
ας γνωμοδοτική απλώς αρμοδιότητα είτε σε σχέση με 
τις ευθέως υποβαλλόμενες προς κρίση διατάξεις κανο¬ 
νισμού είτε σε σχέση με άλλες διατάξεις υφισταμένων 
κανονισμών, για τις οποίες ειδικώς κρίνεται ότι, λόγω 
συνάφειας, το Συμβούλιο της Επικράτειας έχει αρμο¬ 
διότητα διατυπώσεως παρατηρήσεων. Αντιθέτως, οι 
διατυπούμενες παρατηρήσεις είναι από τη φύση τους 
δεσμευτικές ως προς την υποδεικνυόμενη κατεύθυνση 
και το προτεινόμενο βασικό περιεχόμενο των προς θέ¬ 
σπιση ρυθμίσεων ή τροποποιήσεων. 

4. Επειδή, στην προκειμένη περίπτωση, η 1 /2016 από¬ 
φαση της Ολομέλειας των Δικαστών του Διοικητικού 
Πρωτοδικείου Τρίπολης εξεδόθη κατόπιν της μη εγκρί- 
σεως από την Ολομέλεια του Συμβουλίου της Επικρά¬ 
τειας σε Συμβούλιο (αριθ. πρακτικού 5/2016) της επι- 
χειρηθείσης με την 60/2015 απόφαση της Ολομέλειας 
των Δικαστών του ως άνω Διοικητικού Πρωτοδικείου 
τροποποίησης του άρθρου 3 του ισχύοντος Κανονισμού 
του Δικαστηρίου αυτού, (που αφορούσε στον αριθμό 
των προσδιοριζόμενων υποθέσεων των δικασίμων, 
καθώς και στον αριθμό της ανά δικαστή και δικάσιμο 
μηνιαίας και ετήσιας χρέωσης των υποθέσεων, και της 
αναπομπής της αποφάσεως αυτής προς τροποποίηση 
του Κανονισμού), σύμφωνα με τις παρατηρήσεις που 
διατυπώθηκαν με το ανωτέρω 5/2016 πρακτικό της 
Ολομέλειας του Συμβουλίου της Επικράτειας σε Συμ¬ 
βούλιο. Με την προαναφερθείσα 1/2016 απόφαση της 
Ολομέλειας των Δικαστών του Διοικητικού Πρωτοδικεί¬ 
ου Τρίπολης, υιοθετήθηκαν οι υποδειχθείσες, με το ως 
άνω πρακτικό (5/2016), ρυθμίσεις που αφορούν στον 
προσδιορισμό των κατά μήνα και κατ’ έτος, ανά δικαστή, 
υποθέσεων (μονομελούς και τριμελούς συνθέσεως), τον 
καθ’ υπέρβαση των 210 υποθέσεων προσδιορισμό υπο¬ 
θέσεων, όχι μόνον σε επείγουσες περιπτώσεις, αλλά και 
στην περίπτωση που αυτές είναι όμοιες ή θέτουν ζήτημα 
που έχει επιλυθεί αμετακλήτως, την αναβολή υποθέσεων 
λόγω αποχής δικηγόρων και τη δυνατότητα ορισμού 
εμβόλιμων δικασίμων, τον υπολογισμό των υποθέσεων 
σε επιγενόμενη χρέωση σε περίπτωση μη συμμετοχής 
δικαστού σε μία δικάσιμο, καθώς και σε περίπτωση μα- 
κράς αναρρωτικής άδειας δικαστικού λειτουργού, τέλος, 
υιοθετήθηκε η υποδειχθείσα από την Διοικητική Ολο¬ 
μέλεια του ΣτΕ ρύθμιση, σχετικά με τη χρέωση των πα- 
ρέδρων για το διάστημα που διανύουν τη δοκιμαστική 
τους υπηρεσία. Οι ρυθμίσεις, συνεπώς, αυτές, που είναι 
σύμφωνες με τις προηγηθείσες επισημάνσεις, δεν προ- 
καλούν παρατηρήσεις και πρέπει να εγκριθούν ως έχουν. 




Τεύχος Β' 3951/10.11.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Διά ταύτα 

Εγκρίνει την εισαγόμενη με την 1/2016 απόφαση της 
Ολομέλειαςτων Δικαστών του Διοικητικού Πρωτοδικεί¬ 
ου Τρίπολης τροποποίηση του Κανονισμού Εσωτερικής 
Υπηρεσίας του Δικαστηρίου. 

Για την πιστοποίηση των ανωτέρω συντάσσεται το 
παρόν πρακτικό. 

Ο Πρόεδρος 

ΝΙΚΟΛΑΟΣ ΣΑΚΕΛΛΑΡΙΟΥ 


Αριθ. 10/2017 _ (6) 

Έγκριση της 3/2016 αποφάσεως της Ολομέλειας 
του Διοικητικού Πρωτοδικείου Χανίων περί συ¬ 
μπλήρωσης του Κανονισμού Εσωτερικής Υπηρε¬ 
σίας του Δικαστηρίου. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 30 Μαΐου 2017, ημέραΤρίτη και ώρα 14:00 
συνήλθε στο κατάστημα του Συμβουλίου της Επικρά¬ 
τειας και στην αίθουσα συνεδριάσεων της Ολομέλειας 
αποτελούμενο από τα μέλη του: Νικ. Σακελλαρίου, Πρόε¬ 
δρο, Αθ. Ρόντο, Ε. Σαρπ, Ν. Μαρκουλάκη, Μ. Καραμανώφ, 
Αικ. Σακελλαροπούλου, I. Γράβαρη, Αντιπροέδρους του 
Συμβουλίου της Επικράτειας και τους Συμβούλους I. Μα- 
ντζουράνη, Αικ. Χριστοφορίδου, Μ.-Ε. Κωνσταντινίδου, 
Γ. Ποταμιά, Μ. Γκορτζολίδου, Ε. Νίκα, Ε. Αντωνόπουλο, 
Σ. Μαρκάτη, Σ. Χρυσικοπούλου, Μ. Παπαδοπούλου, 
Β. Αραβαντινό, Δ. Κυριλλόπουλο, Α. Καλογεροπούλου, 
Ε. Κουσιουρή, Β. Ραφτοπούλου, Κ. Φιλοπούλου, Ο. Αρα- 
βάνη, Κ. Πισπιρίγκο, Α. Χλαμπέα, Δ. Μακρή, Μ. Πικρα¬ 
μένο, Β. Αναγνωστοπούλου-Σαρρή, Π. Μπραΐμη, Π. Χα- 
μάκο, Σ. Βιτάλη, Ηλ. Μάζο, Α.-Μ. Παπαδημητρίου, Χρ. 
Ντουχάνη, Β. Κίντζιου, Θ.Τζοβαρίδου, Ε. Παπαδημητρίου, 
Κ. Νικολάου, Β. Πλαπούτα, Δ. Εμμανουηλίδη, Ο. Παπα¬ 
δοπούλου, Μ. Σωτηροπούλου, I. Σύμπλη, Π. Τσούκα, 
Κ. Κονιδιτσιώτου, Α. Γαλενιανού-Χαλκιαδάκη, Α. Μίντζια 
και I. Σπερελάκη. Τα λοιπά μέλη, αν και προσκλήθηκαν, 
δεν εμφανίσθηκαν, γιατί είχαν κώλυμα. Παρέστη επίσης 
η Γραμματέας Ελ. Γκίκα, Αναπληρώτρια Προϊσταμένη 
της Διεύθυνσης της Γραμματείας του Συμβουλίου της 
Επικράτειας. Θέμα της συζήτησης ήταν η έγκριση της 
3/2016 αποφάσεως της Ολομέλειας του Διοικητικού 
Πρωτοδικείου Χανίων. 

Το Συμβούλιο άκουσε τον εισηγητή της υποθέσεως, 
Σύμβουλο Επικράτειας, Ε. Κουσιουρή. 

Σκέφθηκε κατά τον Νόμο 

1. Επειδή, με το ΓΠ1903/16.12.2016 έγγραφο της Προ¬ 
έδρου που διευθύνει το Διοικητικό Πρωτοδικείο Χανίων, 
υποβλήθηκε στο Συμβούλιο της Επικράτειας η 3/2016 
απόφαση της Ολομέλειας των Δικαστών του Διοικητι¬ 
κού Πρωτοδικείου Χανίων, με την οποία επιχειρείται η 
«Συμπλήρωση του άρθρου 2 του Κανονισμού Εσωτερι¬ 
κής Υπηρεσίας του Διοικητικού Πρωτοδικείου Χανίων 
σύμφωνα με τα οριζόμενα στην 27/2016 απόφαση του 
Συμβουλίου της Επικράτειας σε Ολομέλεια και Συμβού¬ 
λιο». Ήδη κατόπιν της από 17.5.2017 προσκλήσεώςτου 
Προέδρου του Συμβουλίου της Επικράτειας εισάγεται 
προς έγκριση η απόφαση αυτή. 


2. Επειδή, κατά το στοιχ. Α' παραγράφου 1 του άρθρου 
17 του Κώδικα Οργανισμού Δικαστηρίων και Κατάστασης 
Δικαστικών Λειτουργών (Κ.Ο.Δ.Κ.Δ.Λ.), που κυρώθηκε 
με το άρθρο πρώτο του ν. 1756/1988 (Α' 35), όπως αυτή 
αντικαταστάθηκεμετο άρθρο 52 παρ. 1 του ν. 3659/2008 
(Α' 77), «... κάθε δικαστήριο ή εισαγγελία... καταρτίζουν 
κανονισμό εσωτερικής υπηρεσίας, ο οποίος συμπληρώ¬ 
νεται, τροποποιείται ή αντικαθίσταται, όταν επιβάλλεται 
από υπηρεσιακές ανάγκες», ενώ, κατά την παρ. 4 του 
αυτού στοιχείου και άρθρου, όπως η παράγραφος αυτή 
αντικαταστάθηκεμετο άρθρο 86 παρ. 1 του ν. 4055/2012 
(Α' 51) «4. Ο Υπουργός Δικαιοσύνης, Διαφάνειας και 
Ανθρωπίνων Δικαιωμάτων, ο Εισαγγελέας του Αρείου 
Πάγου, ο Γενικός Επίτροπος της Επικράτειας του Ελε¬ 
γκτικού Συνεδρίου, ο Γενικός Επίτροπος της Επικράτειας 
των τακτικών διοικητικών δικαστηρίων και ο Πρόεδρος 
του οικείου Συμβουλίου Επιθεώρησης έχουν δικαίωμα 
να ζητήσουν τη σύνταξη, συμπλήρωση, τροποποίηση 
ή αντικατάσταση κανονισμού, του οικείου δικαστηρί¬ 
ου και δικαιοδοτικού κλάδου». Τέλος, κατά την παρ. 7, 
όπως αυτή αντικαταστάθηκε με το άρθρο 86 παρ. 2 του 
ν. 4055/2012 (Α' 51), «7. Οι κανονισμοί και οι τροποποιή¬ 
σεις τους υποβάλλονται αμέσως στις οικείες ολομέλειες 
των ανώτατων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανώτατων 
δικαστηρίων και αφού διαβιβαστούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

3. Επειδή, κατά την έννοια των ανωτέρω διατάξεων, η 
Ολομέλεια του Συμβουλίου της Επικράτειας σε Συμβού¬ 
λιο, ελέγχοντας υποβαλλόμενο προς έγκριση κανονισμό 
εσωτερικήςυπηρεσίαςτακτικού διοικητικού δικαστηρίου, 
έχει την αρμοδιότητα, χωρίς να υποκαθίσταται στην 
κρίση των δικαστών της Ολομέλειας του οικείου δικα¬ 
στηρίου, να ελέγχει κατά πόσο συγκεκριμένες ρυθμίσεις 
του κανονισμού, και ιδίως αυτές που συνάπτονται με το 
σκοπό της εύρυθμης και αποτελεσματικής λειτουργίας 
του δικαστηρίου από πλευράς ταχείας διεκπεραιώσεως 
των εισαγόμενων σ’ αυτό υποθέσεων, εξυπηρετούν τον 
εν λόγω σκοπό και να υποδεικνύει την προσθήκη σχε¬ 
τικών ρυθμίσεων. Εξάλλου, οι ανωτέρω διατάξεις δεν 
απονέμουν στο Συμβούλιο της Επικράτειας γνωμοδο- 
τική απλώς αρμοδιότητα είτε σε σχέση με τις ευθέως 
υποβαλλόμενες προς κρίση διατάξεις κανονισμού είτε 
σε σχέση με άλλες διατάξεις υφισταμένων κανονισμών, 
για τις οποίες ειδικώς κρίνεται ότι, λόγω συνάφειας, το 
Συμβούλιο της Επικράτειας έχει αρμοδιότητα διατυπώ- 
σεως παρατηρήσεων. Αντιθέτως, οι διατυπούμενες πα¬ 
ρατηρήσεις είναι από τη φύση τους δεσμευτικές ως προς 
την υποδεικνυόμενη κατεύθυνση και το προτεινόμενο 
βασικό περιεχόμενο των προς θέσπιση ρυθμίσεων ή τρο¬ 
ποποιήσεων (βλ. πρακτικά 10/2012, 12/2012, 5/2013, 
6/2013, 8/2013, 21/2013, 3/2014, 6/2014, 15/2014, 
16α/2014, 11/2015, 19-21/2016, 30/2016, 30/2026 κ.ά. 
της Ολομέλειας του Συμβουλίου της Επικράτειας σε 
Συμβούλιο). 

4. Επειδή, η προκειμένη αριθ. 3/2016 απόφαση της 
Ολομέλειας των Δικαστών του Διοικητικού Πρωτοδι¬ 
κείου Χανίων εκδόθηκε κατόπιν της εγκρίσεως από 
την Ολομέλεια του Συμβουλίου της Επικράτειας (αριθ. 
27/2016 πρακτικό), μεταξύ άλλων, της επιχειρηθείσης 
τροποποίησης του πρώτου εδαφίου της παραγράφου 1 
του άρθρου 2 του ισχύοντος Κανονισμού του Δικαστη¬ 
ρίου αυτού ως προς την ημέρα τακτικών συνεδριάσεων 
του Δικαστηρίου, ήτοι από ημέρα Παρασκευή σε ημέρα 
Τετάρτη, και κατόπιν της αναπομπήςτηςαποφάσεως αυ¬ 
τής για την προσθήκη δύο (προτελευταίου και τελευταίου) 
εδαφίων στην παρ. 1 του άρθρου 2 του Κανονισμού ως 
εξής: «Το πρώτο εδάφιο, σε σχέση με την ημέρα των τα¬ 
κτικών συνεδριάσεων, αρχίζει να ισχύει από την 1.1.2017. 
Μέχρι την 31.12.2016, το Δικαστήριο συνεδριάζει τακτικά 
στην έδρα του ημέρα Παρασκευή, υπό τις αυτές ως άνω 
λοιπές προϋποθέσεις». Με την ανωτέρω 3/2016 απόφα¬ 
ση της Ολομέλειας των Δικαστών του Διοικητικού Πρω¬ 
τοδικείου Χανίων, υιοθετήθηκε η υποδειχθείσα με την 
απόφαση της Ολομέλειαςτου Δικαστηρίου σε Συμβούλιο 
προσθήκη και, συνεπώς, η σχετική ρύθμιση δεν προκαλεί 
παρατηρήσεις και πρέπει να εγκριθεί ως έχει. 

Δια ταύτα 

Εγκρίνει την εισαγόμενη με την 3/2016 απόφαση της 
Ολομέλειας των Δικαστών του Διοικητικού Πρωτοδικεί¬ 
ου Χανίων συμπλήρωση του Κανονισμού Εσωτερικής 
Υπηρεσίας του Δικαστηρίου. 

Για την πιστοποίηση των ανωτέρω συντάσσεται το 
παρόν πρακτικό. 

Ο Πρόεδρος 

ΝΙΚΟΛΑΟΣ ΣΑΚΕΛΛΑΡΙΟΥ 


Αριθ. πράξης 198 (7) 

Καθορισμός γνωστικού αντικειμένου υπηρετού- 
ντος μέλους ΕΔΙΠ του Παντείου Πανεπιστημίου 
Κοινωνικών και Πολιτικών Επιστημών. 

Η ΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1. Τις διατάξεις της παρ. 7 του άρθρου 27 του ν. 4386/ 
2016, που δημοσιεύθηκε στο ΦΕΚ 83/τ.Α'/11.05.2016, 
περί καθορισμού του γνωστικού αντικειμένου των υπη- 
ρετούντων μελών ΕΕΠ/ΕΔΙΠ. 

2. Την από 14-9-2017 απόφαση της Συνέλευσης του 
τμήματος Οικονομικής και Περιφερειακής Ανάπτυξης 
του Παντείου Πανεπιστημίου Κοινωνικών και Πολιτικών 
Επιστημών. 

3. Την από 11-10-2017 απόφαση της Κοσμητείας της 
Σχολής Επιστημών Οικονομίας και Δημόσιας Διοίκησης, 
διαπιστώνεται: 

ο καθορισμός του γνωστικού αντικειμένου του μέ¬ 
λους Εργαστηριακού Διδακτικού Προσωπικού(Ε.ΔΙ.Π.) 
του τμήματος Οικονομικής και Περιφερειακής Ανάπτυ¬ 
ξης, της Σχολής Επιστημών Οικονομίας και Δημόσιας 
Διοίκησης, Δημητρίου Καντιάνη ως εξής: «Περιφερειακή 
Ανάπτυξη και Διαχείριση Έργων Υποδομής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2017 
Η Πρύτανης 
ΙΣΜΗΝΗ ΚΡΙΑΡΗ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























